එහිදී හත්වන විධායක ජනාධිපති ලෙස ගෝඨාභය රාජපක්ෂ ලබාගත් ජන මතයට ගරු කරමින් ඔහුගේ ප්‍රතිපත්ති ප්‍රකාශයේ ඇතුළත් කඩිනමින් මහ මැතිවරණයක් පවත්වා ආණ්ඩුවක් පිහිටුවීමේ යෝජනාවට අනුව මැතිවරණයක් පැවැත්වීම සම්බන්ධයෙන් පක්ෂ නායකයින් සාකච්ඡා කර තිබෙනවා.සෙසු පක්ෂ නායකයින් එහිදී මහ මැතිවරණයකට ගොස් නව පාර්ලිමේන්තුවක් සකස් කරගැනීමට එකඟතාවද පළ කළ බවයි දෙමළ ප්‍රගතිශීලී සන්ධානයේ නායක අමාත්‍ය මනෝ ගනේෂන් හිරු ප්‍රවෘත්ති අංශයට අදහස් දක්වමින් සඳහන් කළේ.